Kamu bisa jelasin ke aku soal Beksan Jaran Képang dalam bahasa jawa?

Beksan Jaran Képang ugi dipunsebut jaran dhor utawi jathilan inggih punika jogèd tradhisional Jawa ingkang nampilaken sekelompok prajurit nalika nunggang turangga. Jogèd punika migunakaken kapal ingkang kadamel saking pring ingkang dipunanyam lan dikethok kados wujud jaran. Anyaman jaran punika lajeng dipunhias kanthi cat lan kain ingkang manéka warni. Jogèd jaran lumping limrahipun namung nampilaken adegan prajurit kanthi jaran, nanging wonten ing pinten-pinten wewengkon nyuguhaken atraksi kesurupan, kekebalan, lan kekiyatan magis, kados ta atraksi mangan beling lan kekebalan badan tumrap pecut. Jaran Képang minangka péranganing pagelaran jogèd réyog. Éwadéné jogèd punika asalipun saking tlatah Jawa,Indonésia,  jogèd punika ugi dipunwarisaken déning tiyang Jawa ingkang papan dunungipun wonten ing Sumatera Utara lan ing pinten-pinten tlatah ing njawi rangkah Indonésia kados ta ing Malaysia.

Kuda lumping inggih punika seni jogèd ingkang dipunmainaken kanthi properti awujud jaran tiruan, ingkang kadamel saking anyaman pring utawi kepang. Boten wonten satunggal sajarah ingkang saged ngandharaken asal muasalipun jogèd punika, namung riwayat verbal ingkang dipunturunaken saking satunggal génerasi dhumateng génerasi salajengipun.